
LIETUVOS RESPUBLIKOS
PINIGŲ PLOVIMO IR TERORISTŲ FINANSAVIMO PREVENCIJOS ĮSTATYMO NR. VIII-275 12 IR 252 STRAIPSNIŲ PAKEITIMO
ĮSTATYMAS

1 straipsnis. 12 straipsnio pakeitimas
1. Pakeisti 12 straipsnio 8 dalį ir ją išdėstyti taip:
„8. Finansų įstaigos ir kiti įpareigotieji subjektai, nustatydami naudos gavėjo tapatybę, turi teisę naudotis valstybės informacinėmis sistemomis, registrais, kuriuose kaupiami duomenys apie juridinių asmenų dalyvius.“
2. Pakeisti 12 straipsnio 8 dalį ir ją išdėstyti taip:
„8. Finansų įstaigos ir kiti įpareigotieji subjektai, nustatydami naudos gavėjo tapatybę, papildomai privalo naudotis Juridinių asmenų dalyvių informacine sistema (JADIS), iš kurios turi gauti duomenis apie to kliento naudos gavėjus, ir turi teisę naudotis kitomis valstybės informacinėmis sistemomis, registrais, kuriuose kaupiami duomenys apie juridinių asmenų dalyvius.“
3. Pripažinti netekusiomis galios 12 straipsnio 9 ir 10 dalis.
4. Papildyti 12 straipsnį 11 dalimi: 
„11. Finansų įstaigos ir kiti įpareigotieji subjektai, nustatę šio įstatymo 25 straipsnyje nustatyta tvarka Juridinių asmenų dalyvių informacinėje sistemoje (JADIS) pateiktos informacijos ir jų turimos informacijos apie to paties kliento – juridinio asmens naudos gavėjus neatitiktį, praneša apie tai klientui ir pasiūlo pateikti tikslią informaciją apie savo naudos gavėjus Juridinių asmenų dalyvių informacinės sistemos (JADIS) tvarkytojui.“
5. Papildyti 12 straipsnį 12 dalimi:
„12. Nustatant kliento tapatybę, finansų įstaigoms ir kitiems įpareigotiesiems subjektams draudžiama pradėti dalykinius santykius arba vykdyti vienkartinę piniginę operaciją ar sandorį (išskyrus pinigines operacijas ar sandorius, sudarytus ir (ar) vykdomus dalykinių santykių metu), kai informacija apie kliento – juridinio asmens naudos gavėjus šio įstatymo 25 straipsnyje nustatyta tvarka nėra pateikta Juridinių asmenų dalyvių informacinėje sistemoje (JADIS) arba kai informacija apie kliento – juridinio asmens naudos gavėjus, šio įstatymo 25 straipsnyje nustatyta tvarka pateikta Juridinių asmenų dalyvių informacinėje sistemoje (JADIS), neatitinka jų turimos informacijos apie to paties kliento naudos gavėjus.“

2 straipsnis. 252 straipsnio pakeitimas
1. Pakeisti 252 straipsnio 3 dalį ir ją išdėstyti taip:
„3. Juridinių asmenų dalyvių informacinėje sistemoje (JADIS) kaupiama informacija apie naudos gavėjus visiems teisės aktų nustatytomis sąlygomis turintiems teisę ją gauti fiziniams ir juridiniams asmenims teikiama neatlygintinai.“
2. Pakeisti 252 straipsnio 3 dalį ir ją išdėstyti taip:
„3. Juridinių asmenų dalyvių informacinėje sistemoje (JADIS) kaupiama informacija apie naudos gavėjus visiems teisės aktų nustatytomis sąlygomis turintiems teisę ją gauti fiziniams ir juridiniams asmenims teikiama už atlyginimą, išskyrus atvejus, kai ji:
1) teikiama juridinių asmenų naudos gavėjams, kai Juridinių asmenų dalyvių informacinėje sistemoje (JADIS) tvarkomi duomenys apie juos;
2) perduodama susijusiems registrams, valstybės informacinėms sistemoms;
3) teikiama valstybės ir savivaldybių institucijoms ir įstaigoms teisės aktuose nustatytoms funkcijoms atlikti pagal prašymą ir (arba) sutartis;
4) teikiama žurnalistams Lietuvos Respublikos visuomenės informavimo įstatymo nustatytomis sąlygomis.“
3. Pripažinti netekusia galios 252 straipsnio 4 dalį.

3 straipsnis. Įstatymo įsigaliojimas ir įgyvendinimas 
1. Šio įstatymo 1 straipsnio 2, 4, 5 dalys ir 2 straipsnio 1 ir 3 dalys įsigalioja 2022 m. rugpjūčio 1 d.
2. Lietuvos Respublikos teisingumo ministras iki 2022 m. liepos 31 d. priima šio įstatymo įgyvendinamuosius teisės aktus.
3. Šio įstatymo 2 straipsnio 2 dalis įsigalioja 2023 m. sausio 1 d.

Skelbiu šį Lietuvos Respublikos Seimo priimtą įstatymą.

